LAOAG CITY – Addan iti kustodiyar ti Philippine Embassy idiay Kuwait ti Pinay domestic helper nga nagbalin a biktima ti sexual abuse ti amo na a Kuwaiti.
Segun kenni Consul General Raul Dado,ti Pinay ket na-rescue dagiti embassy officers iti panangidaulo ni Vice consul, Atty. Shiena Tesorero kadua na ti rescue team leader a ni Mar Hassan, case officers nga isuda Nabil Tarosan kenni Salah Magayan ken embassy lawyer a ni Atty. Emad Arab.
Ngem sakbay a na-rescue ti biktima ket maipagarup nga hinarass ti Kuwaiti employer dagiti embassy officers ken kinamat-kamat na pay ti nagluganan da kalpasan a naala dan ti biktima a Pinay.
Gapu iti daytoy ket nagpatulong da iti pulis nga dagus met a nagresponde ken pinasardeng da ti suspek a kumamkamat.
Kuna na, nga nakasuanen ti Kuwaiti employer gapu ti panangabuso na iti Pinay domestic helper ken panang-harass na kadagiti opisyal ti embahada.
Iti agdama ket addan iti kustodiyar ti Kuwaiti Police ti nasao a suspek.
Segun kenni Dado, ti embahada ket adda standing cooperation na iti amin a police station chiefs ken police generals idiay Kuwait tapno mapasardeng ken makasuan dagiti employer a mgab-abuso kadagiti katulong da.
Ti nasao a kooperasyun ket maiyannatup iti humanitarian advocacy ti gobyernop ti Kuwait.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn